Նախագիծ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

.... 2020 թվականի N ..... - Ա

ԳՆՄԱՆ ԸՆԹԱՑԱԿԱՐԳԸ ՉԿԱՅԱՑԱԾ ՀԱՅՏԱՐԱՐԵԼՈՒ ԹՈՒՅԼՏՎՈՒԹՅՈՒՆ

ՏԱԼՈՒ ՄԱՍԻՆ

Հիմք ընդունելով Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի 58-րդ կետը` Հայաստանի Հանրապետության կառավարությունը ***որոշում է.***

### 1. Թույլատրել «ՀՀ Ազգային ժողովի նոր մասնաշենքի կառուցման նախագծանախահաշվային փաստաթղթերի կազմման խորհրդատվական ծառայության ձեռքբերման» գնման գործընթացի կազմակերպման նպատակով ՀՀ քաղաքաշինության կոմիտեի կողմից 2020 թվականի սեպտեմբերի 3-ին հայտարարված՝ «ՀՀՔԿ-ԲՄԽԾՁԲ-20/1» ծածկագրով բաց մրցույթի ընթացակարգը հայտարարել չկայացած՝ գնման պահանջի դադարման հիմքով:

ՀԻՄՆԱՎՈՐՈՒՄ

«ԳՆՄԱՆ ԸՆԹԱՑԱԿԱՐԳԸ ՉԿԱՅԱՑԱԾ ՀԱՅՏԱՐԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. **Անհրաժեշտությունը .**

Նախագծի ընդունումը պայմանավորված է 2020 թվականի ՀՀ Ազգային ժողովի նոր մասնաշենքի կառուցման նախագծանախահաշվային փաստաթղթերի կազմման խորհրդատվական ծառայության ձեռքբերման գնման ընթացակարգի չկայացած հայտարարելու անհրաժեշտությամբ (ՀՀ Ազգային ժողովի աշխատակազմի ղեկավար-գլխավոր քարտուղարի 2020 թվականի նոյեմբերի 30-ի N 1/7097-2020 գրությունը կցվում է)։

1. **Ընթացիկ իրավիճակը և խնդիրները**

ՀՀ Ազգային ժողովի կարիքների համար ՀՀ քաղաքաշինության կոմիտեի կողմից կազմակերպված ՀՀ Ազգային ժողովի նոր մասնաշենքի կառուցման նախագծանախա-հաշվային փաստաթղթերի կազմման խորհրդատվական ծառայության ձեռքբերման գնման ընթացակարգի մասնակիցների հայտերի գնահատման համար հրավիրված գնահատող հանձնաժողովի վերջին երեք նիստերը չեն կայացել իրավազոր չլինելու պատճառով (չեն ներկայացել ՀՀ Ազգային ժողովի ներկայացուցիչները)։ Չի ապահովվել հանձնաժողովի անդամների բավարար քանակի ներկայությունը (հիմք՝ ՀՀ քաղաքաշինության կոմիտեի 23․11․ 2020թ․N1/6999-2020 գրություն ), և բաց մրցույթի համար սահմանված ժամկետները մինչև 2020թ ավարտ հնարավոր չէ պահպանել։

**3. Առաջարկվող կարգավորման բնույթը**

Նախագծով առաջարկվում է ՀՀ Ազգային ժողովի կարիքների համար «ՀՀ Ազգային ժողովի նոր մասնաշենքի կառուցման նախագծանախահաշվային փաստաթղթերի կազմման խորհրդատվական ծառայության ձեռքբերման» գնման գործընթացի կազմակերպման նպատակով 2020թ․ սեպտեմբերի 3-ին հայտարարված «ՀՀՔԿ-ԲՄԽԾՁԲ-20/1» ծածկագրով բաց մրցույթի ընթացակարգը հայտարարել չկայացած՝ գնման պահանջի դադարման հիմքով։

**4. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է ՀՀ Ազգային ժողովի աշխատակազմի կողմից:

**5. Ակնկալվող արդյունքը**

Ապահովել գնման ընթացակարգի չկայացած հայտարարումը և այդ նպատակով նախատեսված ֆինանսական միջոցները Կառավարության պահուստային ֆոնդ փոխանցելու գործընթացը։

ՏԵՂԵԿԱՆՔ

«ԳՆՄԱՆ ԸՆԹԱՑԱԿԱՐԳԸ ՉԿԱՅԱՑԱԾ ՀԱՅՏԱՐԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ

«Գնման ընթացակարգը չկայացած հայտարարելու թույլտվություն տալու մասին» Հայաստանի Հանրապետության կառավարության որոշման նախագծի ընդունման կապակցությամբ պետական բյուջեում ծախսերի և եկամուտների փոփոխություններ չեն առաջանում։

ՏԵՂԵԿԱՆՔ

«ԳՆՄԱՆ ԸՆԹԱՑԱԿԱՐԳԸ ՉԿԱՅԱՑԱԾ ՀԱՅՏԱՐԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ

**1. Այլ իրավական ակտերում փոփոխությունների և/կամ լրացումների անհրաժեշտությունը**

«Գնման ընթացակարգը չկայացած հայտարարելու թույլտվություն տալու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չկա։

**2. Միջազգային պայմանագրերով ստանձնած պարտավորությունների հետ համապատասխանությունը**

«Գնման ընթացակարգը չկայացած հայտարարելու թույլտվություն տալու մասին» Հայաստանի Հանրապետության կառավարության որոշման նախագիծը համապատասխանում է միջազգային պայմանագրերով ստանձնած պարտավորություններին։

ՏԵՂԵԿԱՆՔ

«ԳՆՄԱՆ ԸՆԹԱՑԱԿԱՐԳԸ ՉԿԱՅԱՑԱԾ ՀԱՅՏԱՐԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԿԱԶՄՄԱՆԸ ԵՎ ՔՆՆԱՐԿՄԱՆԸ ՀԱՍԱՐԱԿՈՒԹՅԱՆ ՄԱՍՆԱԿՑՈՒԹՅԱՆ ՄԱՍԻՆ

**1. Հասարակությանը նախագծի վերաբերյալ իրազեկումը**

«Գնման ընթացակարգը չկայացած հայտարարելու թույլտվություն տալու մասին» Հայաստանի Հանրապետության կառավարության որոշման նախագիծը տեղադրված է www.minurban.am կայքում.

**2. Հասարակության մասնակցությունը**

«Գնման ընթացակարգը չկայացած հայտարարելու թույլտվություն տալու մասին» Հայաստանի Հանրապետության կառավարության որոշման նախագծի վերաբերյալ առաջարկություններ չեն ներկայացվել: